**LIETUVOS KAIMO TINKLO LAIKINOSIOS (NEFORMALIOS) DARBO GRUPĖS VEIKLOS ATASKAITA**

1. Darbo grupės pavadinimas

|  |
| --- |
| Socialinio verslo gairių pareiškėjams, teikiantiems paraiškas pagal Lietuvos kaimo plėtros 2014–2020 metų programos priemones rengimo laikinoji darbo grupė |

1. Darbo grupės veiklos terminas

|  |  |  |  |
| --- | --- | --- | --- |
| Pradžios data  *(įrašoma pirmojo susitikimo data)* | Pabaigos data  *(įrašoma paskutinio susitikimo data)* | Atskirų susitikimų datos  *(pildoma, tuo atveju, jeigu darbo grupė susitiko daugiau nei vieną kartą)* | |
| 1. | 2017-03-08 |
| 2. | 2017-03-15 |
| 3. | 2017-03-22 |
| 4. | 2017-04-06 |
| 5. | 2017-04-13 |
| 2017-03-08 | 2017-04-27 | 6. | 2017-04-27 |

1. Darbo grupės nariai

|  |  |  |  |
| --- | --- | --- | --- |
| Eil. Nr. | Vardas ir pavardė | Atstovaujamos organizacijos pavadinimas | Pareigos atstovaujamoje organizacijoje |
| 1. | Violeta Jankauskienė | Vietos veiklos grupių tinklas | Pirmininkė |
| 2. | Arūnas Survila | VšĮ Neformalaus ugdymo namai, NVO Avilys | Direktorius |
| 3. | Monika Juknienė | VšĮ Neformalaus ugdymo namai | Socifaction projekto koordinatorė |
| 4. | Violeta Masteikienė | VšĮ GMM projektai | Vadovė |
| 5. | Erika Ribašauskienė | Lietuvos agrarinės ekonomikos institutas | Ekspertė |
| 6. | Neringa Stroputė | VšĮ Versli Lietuva | Projektų vadovė |
| 7. | Modesta Kairytė | Lietuvos savivaldybių asociacijos | Patarėja |
| 8. | Raimundas Balčiūnaitis | Lietuvos pramoninkų konfederacijas | Ekspertas |
| 9. | Jurgita Ribinskaitė-Glatzer | NVO Reach for Change | Vadovė |
| 10. | Ieva Savickaitė | VšĮ Geri norai | Ekspertė |
| 11. | Urtė Žukauskaitė-Zabukė | VŠĮ „Nacionalinis socialinės integracijos institutas" | Ekspertė |
| 12. | Andželika Rusteikienė | VšĮ Geri norai | Partnerė |

1. Darbo grupės temos atitiktis Lietuvos kaimo tinklo (LKT) specialiesiems tikslams

|  |  |  |
| --- | --- | --- |
| Eil. Nr. | LKT specialieji tikslai | Atitikties žyma |
| 1. | Didinti KPP žinomumą – informuoti plačiąją visuomenę ir galimus paramos gavėjus apie KPP įgyvendinimą, žemės ūkio, miškų ūkio ir kaimo plėtros politiką | □ Taip  x Ne |
| 2. | Skatinti aktyvesnį dalyvavimą kaimo plėtros procesuose – įtraukti naujus kaimo plėtros dalyvius į žemės ūkio, miškų ūkio ir kaimo plėtros procesus ir KPP įgyvendinimą, sutelkti kaimo plėtros dalyvių bendradarbiavimą bei paskatinti visas suinteresuotąsias šalis įsitraukti į informacijos ir žinių sklaidos procesus | x Taip  □ Ne |
| 3. | Teikti paramą EIP veiklos grupėms, viešinti jų veiklą, skatinti inovacijas žemės ūkyje, maisto gamyboje, miškininkystėje, kaimo vietovėse | □ Taip  x Ne |
| 4. | Prisidėti prie ES BJRS politinės srities „Bioekonomika“ įgyvendinimo – bendradarbiauti su Baltijos jūros regiono šalių valdymo institucijomis / Tinklu dėl efektyvesnio ES BJRS įgyvendinimo per nacionalines kaimo plėtros programas ir siekti veiklų suderinamumo | □ Taip  x Ne |
| 5. | Teikti techninę pagalbą teritoriniam ir tarptautiniam VVG bendradarbiavimui ir VVG mokymams ir užtikrinti bendradarbiavimo tinkle organizavimą | □ Taip  x Ne |

1. Problemos, klausimo apibūdinimas

*(pateikiamas trumpas problemos ar klausimo apibūdinimas. Tuo atveju, jeigu darbo grupė nagrinėjo kelias problemas ar klausimus, pateikimas jų visų apibūdinimas. Apibūdinant problemą ar klausimą būtina paminėti jos (jų) kilmę, apibūdinti mąstą ir svarbą kaimo plėtrai, žemės ar miškų ūkiui ir pan.)*

|  |
| --- |
| Socialinio verslo gairių parengimas itin aktualus vietos veiklos grupėms ir pagal jų parengtas vietos plėtros strategijas ketinantiems įgyvendinti vietos projektus vietos projektų vykdytojams. Parengtos socialinio verslo gairės, bus puikus įrankis socialiniams verslininkams įgyvendinant socialinius verslus, siekiant teigiamo ir pamatuojamo socialinio poveikio bet ir suderinant socialinio verslo projektus su KPP bei priemonių „LEADER“ ir „Parama investicijoms, skirtoms ekonominės veiklos pradžiai kaimo vietovėse“ įgyvendinimo taisyklėse nustatytais reikalavimais ir tinkamumo sąlygomis. Tinkamai įgyvendinami socialinio verslo projektai labiausiai prisidės prie 6B horizontaliojo ES prioriteto tikslų, todėl būtina užtikrinti tinkamą socialinio verslo įgyvendinimo reglamentavimą bei pasiekto poveikio matavimą.  Darbo grupės uždavinys aktualus esamu laiku, kadangi nuo 2017 m. pradedamos įgyvendinti vietos plėtros strategijos, taip pat socialinio verslo gairės svarbios pareiškėjams, parteikusiems paraiškas pagal 2016 m. paraiškų priėmimą pagal KPP priemonę „Parama investicijoms, skirtoms ekonominės veiklos pradžiai kaimo vietovėse“. |

1. Darbo grupės teikiami siūlymai, problemos sprendimo būdai, metodai ir jų pagrindimas

|  |  |  |  |
| --- | --- | --- | --- |
| Eil. Nr. | Siūlymai, sprendimo būdai, metodai | Siūlymų, sprendimo būdų, metodu privalumai ir (arba) trūkumai | Siūlymui ar sprendimui pasiekti reikalingos priemonės |
| 1. | Darbo grupės metu išdiskutuotas ir parengtas bei Valstybinės kalbos komisijai svarstyti pateiktas kertinių sąvokų projektas. svarbu, kad darbo grupės metu pavyko apibrėžti ir bendruomeninio verslo sąvoką, kuri iki šiol buvo skirtingai interpretuojama. | Išdiskutuotos ir aptartos sąvokos sudaro galimybes vienodai traktuoti atskiras verslo rūšis. Šis atskyrimas ir aiškumas ypatingai svarbus reglamentuojant naują Lietuvai socialinio verslą. Sąvokos pateikiamos socialinio verslo gairių projekte. Be to, bendruomeninio verslo apibrėžties pasiūlymas atliepia į Lietuvos kaimo tinkle veikusios laikinosios Dėl vietos plėtros strategijų kokybės analizės, iškeltą problemą, kad šios apibrėžties nebūvimas labai apsunkiną bendruomeninių verslų kūrimąsi. | Laikytis bendro sutarimo sąvokų ir jas siūlyti Socialinio verslo įstatymo projekto rengėjams darbo grupėje, sudarytoje Ūkio ministerijoje. |
| 2. | Darbo grupės metu daug dėmesio skirta apibrėžti galimus socialinio verslo vykdytojus. Diskusija vyko keliuose darbo grupės susitikimuose. Svarstant galimus socialinio verslo vykdytojus, kurie galės kreiptis paramos pagal Lietuvos kaimo plėtros 2014–2020 metų programos priemones, atkreiptas dėmesys ir į tai, kad rengiamas gairių projektas bus geras ir tinkamas pagrindas Socialinio verslo įstatymo projektui rengti. | Darbo grupės siūlymu socialinio verslo vykdytojais galėtų būti juridiniai asmenys. Fiziniai asmenys negalėtų atitikti reikalavimų, keliamų tinkamam socialiniam verslui. Taip pat diskutuota ir dėl galimų socialinio verslo partnerių (dalininkų, akcininkų dalyvių). Daugiausiai diskusijų kilo dėl galimybiių vietos savivaldai dalyvauti socialiniame versle akcininkai, dalininkais ar kitokiais pagrindais priimant sprendimus. Įvertinus galima kaimo vietovių socialinio verslo vykdymo aplinka, bei galimus tokio pobūdžio verslo iniciatorius apsispręsta palikti galimybe socialinį verslą vykdyti su partneriai, jungtinės veiklos sutarties pagrindu, tačiau ne daugiau, nei numatyta Nevyriausybinių organizacijų įstatyme, t. y. 1/3 balsų ar dalių. | Siūlymai integruoti į Socialinio verslo gairių projektą. Siūlymus reikėtų pristatyti ir savivaldybėms plačiau. Arba bent pasidalinti gairių projektu su savivaldybėmis per Lietuvos savivaldybių asociaciją. Taip pat numatyti galimybę savivaldybių atstovams dalyvauti planuojamuose Socialinio verslo gairių pristatymuose. |
| 3. | Darbo grupės metu buvo daug diskutuota dėl galimų socialinio verslo modelių apibūdinimo socialinio verslo gairėse, kad pareiškėjams būtų lengviau apsispręsti dėl planuojamai veiklai vykdyti tinkamiausio modelio. | Darbo grupės nariai pateikė siūlymus darbo grupei dėl socialinio verslo modelių. Diskusijų metu aptarta, kad galimų socialinio verslo modelių pasaulyje yra daug ir visi jie yra tinkami, tačiau socialinio verslo gairėse apsispręsta dėl trijų bazinių socialinio verslo modelių – išorinio; integruoto ir įterpiančio. Šie modeliai yra apibūdinti ir pateikti jų praktiniai pavyzdžiai. | Socialinio verslo gairėse pasiūlyti ir aprašyti 3 bazinius socialinio verslo modelius, kurie, įgyvendinant socialinio verslo projektus gali keisti. |
| 3. | Darbo grupės metu pasiūlytas ir Socialinio verslo koncepcijoje nustatytų socialinio verslo kriterijų detalizavimas, t. y . kiekvieno kriterijau atitikčiai būtinų veiksmų ar dokumentų rinkinys, kad galimiems pareiškėjams būtų aiškiau, ką konkrečiai jie turėtų atlikti, kad galėtų vadintis socialiniu verslu. Diskusijų metu išryškėjo kelios esminės problemoms, kurios spręsti rengiamų gairių projektų rėmuose siūlomi laikini būdai. | 1. Dėl socialinio verslo „atspindėjimo“ organizacijos veiklos dokumentuose. Pateikti pasiūlymai ir aprašyti reikalavimai socialinio verslo veiklos vidiniams dokumentams, pagal kuriuos būtų įmanoma įvertinti ar verslas yra socialinis ar ne. 2. Dėl pelno refinansavimo. Pasiūlytas aiškiai nustatytas procentas dėl gaunamo pelno refinansavimo socialinio verslo misijai įgyventi ir tikslui pasiekti (socialiniam poveikiui). Taip pat numatyti reikalavimai finansinės atskaitomybei, t. y. siūloma prašyti pareiškėjo pateikti socialinio verslo sąnaudas, kad nebūtų dirbtinai mažinamas pelnas. Pareiškėjo bus prašoma pateikti sąnaudų aiškinamuosius raštus, kuriuose būtų nurodoma, kokios patiriamos sąnaudos ir kokiems tikslams daromos išlaidos. 3. Pateikti reikalavimai ir sąlygos, pagal kuriuos galima įvertinti pareiškėjo atskaitingo ir skaidraus verslo valdymą, įtraukiant suinteresuotuosius subjektus. Darbo grupės metu daugiausiai diskusijų kilo dėl suinteresuotųjų šalių įtraukimo, todėl socialinio verslo gairių projekte pasiūlyti bent keli būdai, kaip organizacija galėtų atitiktį šią sąlygą. 4. Taip pat apibūdintas ir socialinio verslo nepriklausomumas nuo valstybės ar savivaldybių institucijų. Darbo grupės metu nuspręsta, leisti socialiniams verslininkams įtraukti ir valstybės ar savivaldybių institucijas į verslo valdymą, tačiau išlaikant nepriklausomumą ir balsų daugumą, kad privačios ar visuomeninės iniciatyvos veiklų kuo labiau nepriklausomai ir nebūtų užkirstas kelias socialinės inovacijoms. | Nuostatas taikyti socialinio verslo gairėse, kai reikalavimus tinkamiems pareiškėjams. |
| 4. | Paskutiniuose dvejuose darbo grupės susitikimuose diskutuota svarbiausiu socialinio verslo klausimų, t. y. socialinio poveikio matavimu. | Nuo pirmojo susitikimo diskutuojant kildavo klausimas dėl būtino socialinio poveikio matavimo. Gilesnės analizės nebuvo atlikta, tačiau peržiūrėti kitų valstybių pavyzdžiai, taip pat svarstytas LEADER priemonės išskirtinumas ir būtinybė derinti socialinio poveikio matavimą su geriausių projektų atranka pagal balus. Daugiausiai kliūčių darbo grupės nariai įžvelgė dėl skirtingų socialinio verslo projektų numatomo socialinio poveikio palyginimo ir priėjo išvados, kad atrenkant socialinio verslo projektus būtina vertinti ne pasirinktą tikslinę grupę, socialinio verslo veiklos temas, bet numatomo poveikio mastą ir svarbą (aktualumą). Tačiau, su problema susiduriama tuo atveju, jeigu socialinio verslo projektų temos ir numatomas poveikis yra skirtingi. Tokiu atveju, pagal LEADER priemonę nubūtų įmanoma atrinkti projekto, darančio didesnį socialinį poveikį, nes jie negali būti palyginti tarpusavyje. Šios diskusijos išdavoje prieita prie kito aktualaus klausimo, t. y. socialinio verslo projektų, pateiktų pagal KPP priemonę „Parama ekonominės veiklos pradžiai kaimo vietovėse“, kai projektai turi būti įvertinti tik vadovaujantis Socialinio verslo koncepcija ir rekomenduojamais kriterijai. Dėl to kyla daugybė ginčų tarp Agentūros ir pareiškėjų, kadangi nėra jokių svarių argumentų, skaičiavimų, faktų, leidžiančių patvirtinti arba paneigti socialinį verslą. Darbo grupės nariai pasiūlė šiai problemai spręsti ir tinkamai poveikiui matuoti pasitelkti matematines matricas. Pasiūlymui įgyvendinti būtinos profesionalių ekspertų konsultacijos ir rekomendacijos, kadangi vien matricos (skaičiuoklės), kaip tinkamo įrankio nepakaktų, kad būtų užrikinamos vienodas sąlygos pareiškėjui ir vertintojui įsitikinti projekto teisingumu ir jo atitiktimi socialinio verslo sąlygoms. Šio klausimo nagrinėjimo išdavoje suformuluotas pasiūlymas, kad būtina socialinio poveikio matavimo metodika ir pagal ją sukurtas įrankis (skaičiuoklė), kuriuo galėtų naudotis tiek pareiškėjai, teik projektų vertintojai. | Siūlyti ministerijai pasitelkiant nepriklausomus ekspertus rengti socialinio poveikio skaičiuoklę ir ją apibūdinančią metodiką. Ši siūlymą taip pat pristatyti Ūkio ministerijos Socialinio verslo įstatymo projekto rengimo darbo grupėje. Be to, atsižvelgiant į tai, kad šis klausimas itin aktualus ir skubus, šiuos veiksmus atlikti kaip įmano greičiau, kad nebūtų padaryta žala, skiriant paramą socialinio verslo projektams, kurių poveikis minimalus arba menamas. |

1. Darbo grupės siūlymų viešinimas ir informavimas apie juos

*Informacija apie darbo grupės pasiūlymų teikimą įvairioms institucijoms, organizacijoms, paviešinimą interneto svetainėje* [*www.kaimotinklas.lt*](http://www.kaimotinklas.lt)*,* [*www.zum.lt*](http://www.zum.lt)*, darbo grupės narių interneto svetainėse ir kt.)*

|  |  |
| --- | --- |
| Institucijos, organizacijos pavadinimas | Pateikimo būdas (raštas, darbo grupės ataskaita, straipsnis ir kt). |
| Lietuvos Respublikos žemės ūkio ministerija | Darbo grupės ataskaitos forma el. paštu. |
| Nacionalinė mokėjimo agentūra prie Žemės ūkio ministerijos | Darbo grupės ataskaitos forma |
| Lietuvos kaimo tinklas | Informacija ir dokumentai LKT interneto svetainėje [www.kaimotinklas.lt](http://www.kaimotinklas.lt) |
| Vietos veiklos grupių tinklas | Informacija socialinio tinklo facebook paskyroje |

|  |  |
| --- | --- |
| Darbo grupės moderatorius / koordinatorius *(nurodoma asmens atsakingo už darbo grupės susitikimų turinį ir diskusijų moderavimą vardas ir pavardė)* | Arūnas Survila |
| Darbo grupės ataskaitos rengėjas  *(nurodoma LKT sekretoriato atstovo vardas ir pavardė)* | Ilona Javičienė |

\_\_\_\_\_\_\_\_\_\_\_\_\_